text:  Atentát ťaží z atraktívneho námetu. S témou zaobchádza voľne a výsledok nie celkom napĺňa pojem historickej rekonštrukcie. Sequens, idúc aparátnikom po srsti, deformoval proporcie príbehu a sústredil sa na záverečnú časť ukrývania sa atentátnikov v kostole. Tá je nakrútená vynikajúco. Presvitajúce svetlo dotvárajúce atmosféru očakávania neodvratného konca, realistické prestrelky, ako aj pokus o rekonštrukciu duševných pochodov výsadkárov čakajúcich v podzemí kostola na neodvratný koniec, to všetko si zaslúži uznanie. Problémom je, že to bolo na úkor vykreslenia postáv a osudov atentátnikov, dramatickejšieho zobrazenia heydrichiády, ako aj zvýraznenia prípravy a vlastného vykonania atentátu, keď už  je po ňom nazvaný celý film.  Popritom sú vek hercov, Gabčíkova čeština a nadbytočnosť Canarisovej línie zanedbateľnými drobnosťami.
item_title: Atentát
item_directors: Jiří Sequens st.
item_screenwriters: Jiří Sequens st. Miloslav Fábera Kamil Pixa
item_cast: Radoslav Brzobohatý Rudolf Jelínek Ladislav Mrkvička Luděk Munzar Josef Vinklář Siegfried Loyda Harry Studt Wolf Goette Gerhard Rachold Jiří Kodet Vlastimil Čaněk Jaroslav Dufek Václav Kutheil Pavel Molčík Jiří Holý Jaroslav Moučka Petr Oliva Jiří Vršťala Vlasta Matulová Vladimír Hlavatý Oldřich Velen Gustav Heverle Miloš Vavruška Eduard Dubský Oldřich Lukeš Ivo Foustka Pavel Robin Richard Záhorský Ludmila Dyrová Věra Kalenská Milada Lukašovská Pavel Bártl Josef Trousílek Miroslav Barták Jiří Cimický Alex Jandouš Vladimír Navrátil Karel Černoch Jaroslav Ciboch Arnošt Faltýnek Otto Ševčík Jan Neubert Vladimír Machek Jan Laibl Jaroslav Krupař Pavel Kvasnička Křížek Jiří Hein Jindřich Chmela Josef Šolc Ladislav Gzela Harald Halgardt Jindřich Narenta